6. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. 21/30/οικ. 1405 της 19 Απρ./3  Μαΐου 1985 (ΦΕΚ Β' 250)  Καθορισμός δικαιολογητικών για την αναγνώριση προϋπηρεσιών των επαναπατρισθέντων πολιτικών προσφύγων. Έχοντας υπόψη: 1.Τις διατάξεις του Κεφαλαίου Α' του Νόμ. 1539/1985, για την ένταξη των επαναπατριζόμενων πολιτικών προσφύγων στους ασφαλιστικούς οργανισμούς (ΦΕΚ 64/5.4.85 τ.Α'). 2.Την κοινή απόφαση των Πρωθυπουργού και Υπουργού Κοινωνικών Ασφαλίσεων 30/27.9.84 (ΦΕΚ 689/28.5.84 τ.Β'), αποφασίζουμε: "1.Καθορίζουμε για τα πρόσωπα της παρ. 1 του άρθρ. 1 του Νόμ. 1539/1985, τα οποία έχουν επαναπατρισθεί ή θα επαναπατριστούν στην Ελλάδα από χώρες της αλλοδαπής προθεσμίας 5 ετών, από την ένταξη κάθε κατηγορίας στις διατάξεις του νόμου αυτού, ή από την άφιξή τους στην Ελλάδα, εφόσον η άφιξη πραγματοποιείται μεταγενέστερα της ένταξης για την υποβολή αίτησης αναγνώρισης του χρόνου απασχόλησής τους στην αλλοδαπή". Η παρ. 1 αντικαταστάθηκε ως άνω από την Φ. 21/30/οικ.1942/23 Ιουν.-20 Ιουλ. 1987 (ΦΕΚ Β' 370) Αποφ. Υπ. Υγείας, Προνοίας και Κοιν. Ασφαλίσεων. 2.Η ιδιότητα του Έλληνα υπηκόου ή ομογενή, η εγκατάσταση σε χώρα της αλλοδαπής κατά την περίοδο του εμφυλίου πολέμου (1.1.45-31.12.49), η ιδιότητα συζύγου ή κατιόντα πολιτικού πρόσφυγα, ο χρόνος απασχόλησης καθώς και το αντίστοιχο επάγγελμα, θα αποδεικνύεται από σχετική βεβαίωση της Ελληνικής Προξενικής Αρχής του τόπου εγκατάστασης ή από επίσημο έγγραφο δημόσιας αρχής του τόπου εγκατάστασης ή Ελληνικής Αρχής. (Αντί για τη σελ. 86,903(α) Σελ. 86,903(β) Τεύχος 1300–Σελ. 63 Ασφάλιση Ελλήνων Εξωτερικού 15Β.Β.κ.5-6 Τα στοιχεία της ταυτότητας αποδεικνύουν κάθε γεγονός που αναφέρεται σ’ αυτά. Με τον ίδιο τρόπο θα αποδεικνύεται και η απόκτηση δικαιώματος σύνταξης, λόγω αναπηρίας, γήρατος ή θανάτου, από φορέα συνταξιοδότησης της αλλοδαπής. 3.Η εγκατάσταση σε χώρα της αλλοδαπής ως συνέπεια του εμφυλίου πολέμου καθώς και ο επαναπατρισμός στην Ελλάδα θα αποδεικνύεται από σχετικά έγγραφα της προξενικής αρχής της παρ. 2 ή άλλης Ελληνικής Αρχής. 4.Η μη αναγνώριση του χρόνου απασχόλησης στην αλλοδαπή από οποιοδήποτε Ελληνικό φορέα κύριας ασφάλισης χωρίς καταβολή εισφοράς εξαγοράς, θα αποδεικνύεται από υπεύθυνη δήλωση του ασφαλισμένου. 